Pyramidihuijauksen uhreille on varattu kahdeksan miljoonaa euroa.

WinCapita-jutussa on tehty noin 1 300 korvaushakemusta.

Savon Sanomien mukaan valtion budjettiin on varattu kahdeksan miljoonaa euroa korvauksia varten.

Oikeusministeriön arvion mukaan korvaukset tulevat maksettaviksi ensi vuonna.

WinCapitan perustaja Hannu Kailajärvi hovioikeuden istunnossa vuonna 2012. EERO LIESIMAA / IL

Valtio varautuu maksamaan WinCapita-pyramidihuijauksen uhreille miljoonakorvaukset ensi vuonna. Savon Sanomat kertoo, että oikeusministeriö on varannut tätä varten kahdeksan miljoona euroa ensi vuoden budjettiin.

Korvaukset maksettavaksi 2017

Valtiolle on tullut tähän mennessä noin 1 300 korvaushakemusta WinCapita-jutun asianomistajilta, kertoo ylijohtaja Kari Kiesiläinen oikeusministeriöstä. Hän arvioi, että kyseisen petoksen korvauksia on tulossa maksettavaksi vuonna 2017. Vielä niitä ei ole maksettu.

WinCapita-sijoitusklubi toimi pyramidihuijauksena, jossa yhä uusia ihmisiä houkuteltiin mukaan sijoittamaan. Klubin perustaja Hannu Kailajärvi tuomittiin hovioikeudessa törkeästä petoksesta ja rahankeräysrikoksesta viideksi vuodeksi vankeuteen. Korkein oikeus piti tuomion ennallaan.